  Майя Бывальцева Тямыс партиослэн улосвыл ёзэтъёссы Удмуртиысь Кун Кенеше быръёнъёсы пыриськон понна ужкагазъёсты Быръёнъёсъя валтӥсь ӧрие сётӥзы. Иворъёсъя «Удмуртия» агентстволы со сярысь вераз ЦИК-лэн секретарез Олег Пырегов. Бырйисьёслэсь люкам кинюртэмъёссэс сётӥзы «Единая Россия», КПРФ, ЛДПР, «Справедливая Россия», «Коммунисты России», «Родина», «Партия Возрождения России», «Партия Социальных Реформ — Прибыль от природных ресурсов — Народу». Одӥг мандатъем округъёсъя кандидатъёссэ озьы ик ӵектӥз «Родная партия». Азьвылгес быръёнъёсы «Партия народной свободы» пыриськыны чакла вал, но со кинюртэмъёсты ӧрие ӧз сёты. Пусъёмы, ужкагазъёсты кутон 31-тӥ пӧсьтолэзе йылпумъяськиз. Элькун парламентэ быръёнъёс 10-тӥ куарусёнэ ортчозы, соку ик Удмуртилы тӧроез быръёнъёс мынозы. Кун Кенешлэн выль ӧтчамаз 60 депутатъёслуозы, али 90 вал. «Удмуртиысь Кун Кенеш быръёнъёс-2017» сярысь вань иворъёс Тегъёс: Политика быръёнъёс Удмуртия КунКенеш Быръёнъёсъяӧри  